《赠赵录判之九江兼柬孙伯虞 其二 渡江》
元代·刘崧

二月风涛壮，渡江愁远人。舟航那可恃，童仆转须亲。

日射黄牛渚，天低石马津。向来临眺地，及此故伤情。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。